Решение на Общия съд от 27 септември 2012 г. - Koninklijke Wegenbouw Stevin/Комисия
(Дело T-357/06)
(Конкуренция - Картели - Нидерландски пазар на битум за пътни настилки - Решение, с което се установява нарушение на член 81 ЕО - Съществуване и квалифициране на споразумение - Ограничение на конкуренцията - Насоки относно приложимостта на член 81 ЕО по отношение на споразуменията за хоризонтално сътрудничество - Право на защита - Глоба - Отегчаващи обстоятелства - Роля на подбудител или водач на нарушението - Липса на сътрудничество - Правомощия на Комисията за извършване на проверка - Право на адвокатска помощ - Злоупотреба с власт - Изчисляване на размера на глобите - Продължителност на нарушението - Пълна юрисдикция)
Език на производството: нидерландски
Страни
Жалбоподател: Koninklijke Wegenbouw Stevin BV (Утрехт, Нидерландия) (представители: първоначално E. Pijnacker Hordijk и Y. de Vries, впоследствие E. Pijnacker Hordijk и X. Reintjes, адвокати)
Ответник: Европейска комисия (представители: A. Bouquet, A. Nijenhuis и F. Ronkes Agerbeek, подпомагани първоначално от L. Gyselen, F. Tuytschaever и F. Wijckmans, впоследствие от L. Gyselen, адвокати)
Предмет
Основно искане за отмяна на Решение C (2006) 4090, окончателен, на Комисията от 13 септември 2006 г. относно процедурата по член 81 [ЕО] (дело COMP/F/38.456 - Битум (Нидерландия), в частта в която се отнася до жалбоподателя и при условията на евентуалност искане за намаляване на размера на наложената му с това решение глоба.
Диспозитив
Отхвърля жалбата.
Осъжда Koninklijke Wegenbouw Stevin BV да заплати съдебните разноски.
____________
1 - ОВ C 20, 27.1.2007 г.